Document ID: /roh_data/filtered/swiss_laws_in_ROHinterleaved.jsonl.gz/28234

This text was translated from FR into Rumantsch Grischun.

Les prestataires assurant la distribution à domicile ont le droit d’échanger des données d’adresses contenues dans les ordres des clients (séquences de données). Ils ont le droit d’échanger des données d’adresses en vue de les traiter pour autant que la distribution des envois postaux le requière aux fins suivantes:a. la réexpédition;b. la déviation;c. la garde du courrier. Le prestataire assurant la distribution à domicile informe ses clients de l’utilisation des données d’adresses. Avant de transmettre une séquence de données à des tiers, le prestataire assurant la distribution à domicile doit obtenir le consentement de la personne concernée. Le refus du consentement ne doit pas entraîner de frais pour cette dernière. Erratum du 28 juil. 2015 (RO 2015 2521).

Las purschidras che garanteschan la distribuziun a chasa han il dretg sin in barat da las datas d'adressas che derivan d'incumbensas da la clientella (unitads da datas). Ellas dastgan barattar datas d’adressas per las elavurar, uschenavant che quai è necessari per distribuir spediziuns postalas per ils suandants intents:a. spedir suenter;b. deviar;c. retegnair. La purschidra che garantescha la distribuziun a chasa sto infurmar sia clientella, co che las datas d’adressas vegnan tractadas. Per dar vinavant in’unitad da datas a terzas persunas sto la purschidra che garantescha la distribuziun a chasa sa procurar il consentiment da la persuna respectiva. Sch’il consentiment vegn refusà, na dastga resultar da quai per la persuna respectiva nagina obligaziun da surpigliar ils custs. La correctura dals 28 da fan. 2015 concerna mo il text franzos (AS 2015 2521).